དེ་ཡང་སོ་སོར་དབྱེ་ན་འདུར་སྒོ་ཆེན་པོ་བཞི་ཡོད་དེ།བཀྲ་འདུར་དང་།སྟག་འདུར།སྲི་འདུར་དང་།གྲི་འདུར་བཞི་ཡིན་ཏེ།མདོ་དྲི་མེད་ལས་སྒས་པ་རྣམས་ལ་བཀྲ་འདུར་བྱ།བཀྲ་འདུར་ཡག་ན་རྗེས་ཤུར་བཟང་།གཞོན་པ་རྣམས་ལ་སྟག་འདུར་བྱ།སྟག་འདུར་ཡག་ན་ཚེ་དཔལ་བསྐྱེད།ཆུང་བ་རྣམས་ལ་སྲི་འདུར་བྱ།སྲི་འདུར་ཡག་ན་རིགས་རྒྱུད་འཕེལ།གྲི་རྒོད་རྣམས་ལ་གྲི་འདུར་བྱ།གྲི་འདུར་ཡག་ན་གཞོན་སྲི་ཐུལ་ཞེས་གསུངས་སོ།གནས་སྦྱོང་གི་ཐབས་ཁྱད་པར་ཅན་འདིའི་ཚེ་འདས་ཐར་པའི་གནས་སུ་བགྲོད་ཚུལ་ཡང་ཚེ་འདས་རང་ཉིད་ཀྱི་རྒྱུད་ལ་སྔོན་ནས་དགེ་བའི་ལས་ཀྱིས་བཞག་པའི་སད་རུང་གི་བག་ཆགས་བཟང་པོ་ཞིག་དང་ཡུལ་ཁྱད་པར་ཅན་ལ་མོས་པའི་དད་པ་དངརྟེན་འབྲེལ་དེ་གཉིས་འཛོམས་པའི་རྨིང་ལ་རྩལ་གསུམ་འཛོམས་པའི་དཔོན་གསས་བླ་མའི་ཐུགས་རྗེའི་མཐུ་བྱིན་གྱིས་ཚེ་འདས་ཀྱི་རྒྱད་ལ་རྐྱེན་བསྐུལ་ཏེ་བག་ཆགས་བཟང་པོའི་འཕྲོ་སད་ནས་ཐར་པ་བདེ་བའི་གནས་སུ་འདྲེན་པར་གདོན་མི་ཟ་ཡང་།དེ་ལྟ་བུའི་རྟེན་འབྲེལ་གང་ཞིག་མ་འཛོམས་པར་འདྲེན་ཆོག་གི་གཞུང་སྲེང་བ་ནི་སྤྱིར་བཟང་མོད་ཀྱང་ཚེ་འདས་ལ་བདེ་ལམ་སྟོན་པར་དཀའ་བར་སེམས་སོ།དེས་ཕྱིར་ལུས་ངག་ཡིད་གསུམ་གྱིས་དགེ་བའི་ལས་ལ་གཞོལ་དགོས་པ་ཡིན་ཏེ།ལུང་ལས་ཀྱང།ཆུང་ནས་དད་པའི་སེམས་བསྐྱེད་དེ།རྒྱུན་དུ་དགེ་བའི་ལས་ལ་བརྩོན་ཞེས་གསུང་པས་སོ།ལྔ་པ་ལས་བཞི་རྒྱུན་ལྔ་སྦྱིན་སྲེག་གི་འཕྱོང་ཞེས་པའི་ལས་བཞི་ནི།གདུལ་བྱ་སྤ་བསྐོངས་བས་ཞི་བ།རྗེས་སུ་བཟུང་བས་རྒྱས་པ།སྨིན་པར་བྱེད་པས་དབང་།ཚར་གཅོད་པས་དྲག་པོ།འཕྲིན་ལས་བཞི་ཀ་ལ་ཁྱབ་ཅིང་རྒྱས་གཞི་དང་བསྡུས་གནས་སུ་བྱེད་པས་རྒྱུན་དང་ལྔ་ཏེ།ལས་བཞི་དང་།གསུམ།གཉིས།གཅིག་སོགས་ཀྱི་སྦྱིན་སྲེག་ཀྱང་ཡོད་པར་གསུངས་སོ།